Rijeka, 19. kolovoza 2020.g.

**OBJAVA ZA MEDIJE**

**SUSJEDSTVO OPATIJA EPK POZIVA UMJETNIKE I KREATIVCE**

**NA MEĐUNARODNI NATJEČAJ OKiZA 2020**

**U sklopu susjedstva Opatija, jednog od 27 susjedstava Europske prijestolnice kulture, u tijeku je natječaj OKiZA 2020 (Opatijska kultura i zeleni aktivizam), koji provodi udruga Žmergo u suradnji sa Savjetom mladih Grada Opatije, a u sklopu kojeg pozivaju umjetnike i zainteresiranu javnost na prijavu projekata u kulturi.**

Podsjetimo, radi se o **natječaju za kreativna te inovativna rješenja umjetnika i kreativaca s ciljem stvaranja platforme za višestruku razmjenu ideja te poticanje održivog i kulturnog razvoja Opatije, putem razvoja kreativne industrije**, **kojom se utječe na poboljšanje kvalitete života u lokalnoj zajednici.**   
Program OKiZA osmišljen je kao impuls razvoju kreativnih sadržaja u kulturi na području Opatije te pružanju podrške umjetnicima u njihovom nastojanju da utječu na kvalitativne promjene u društvu u području očuvanja okoliša i “zero waste” koncepta u turizmu.

**Natječaj je otvoren do 28. rujna 2020.g.** (do 14 sati), a na njega se mogu prijaviti **fizičke osobe starije od 18 godina i pravne osobe** (udruge, umjetničke organizacije, poduzeća i sl.), s napomenom kako prijavitelji **ne moraju** imati sjedište ili prebivalište na području Opatije.

Nakon zaprimljenih online prijava, **stručni žiri će odabrati 10 kreativnih projekata, a rezultati prvog kruga natjecanja bit će objavljeni 2. listopada 2020.g. na internetskoj stranici zmergo.hr.**Najzanimljiviji projekt osvojit će **financijsku podršku u vrijednosti od 5.000 kn** (bruto) kako bi se isti realizirao na području Opatije, najkasnije do lipnja 2021. godine.

Planirano je kako će **izabrane projekte njihovi autori predstaviti zainteresiranoj javnosti putem kratkih, 5-minutnih interaktivnih i multimedijalnih prezentacija na javnom događanju u Kulturnom centru Gervais u Opatiji, 15. listopada 2020. godine**, a žiri i prisutna publika odabrat će najkvalitetniji i najkorisniji za zajednicu.  
**U slučaju pogoršanja epidemiološke slike i pooštravanja mjera vezanih uz COVID-19 izabrani kandidati iz užeg kruga bit će obvezni dostaviti prezentaciju putem videa u trajanju od 5 minuta u roku od 7 dana od objave rezultata prvog kruga natjecanja, a to je 9. listopada 2020. do 12 sati**, kojom simuliraju predstavljanje svoje ideje uživo na manifestaciji u Centru Gervais pred publikom i žirijem.  
**Video prezentacije će biti objavljene na web i Facebook stranici Žmerga** te na taj način javno dostupne gledateljima za glasanje sve **do 15. listopada 2020. do 12 sati**, do kada će se i zaprimati glasovi publike čiji će zbir biti pridodan glasovima stručnog žirija.   
Objava pobjednika natječaja bit će na web i Facebook stranici Udruge Žmergo.

**Svi detalji i pravila natječaja kao i on-line obrazac prijave dostupni su na web stranicama** [**Rijeke 2020**](https://rijeka2020.eu/udruga-zmergo-poziva-umjetnike-kreativce-na-medunarodni-natjecaj-okiza-2020/) **i** [**Udruge Žmergo**](https://zmergo.hr/projekti-2/kultura/okiza/okiza-2020/)**.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42